הישאם לאיוס

הישאם לאיוס (בערבית: هشام ليوس; נולד ב-13 בנובמבר 2000) הוא כדורגלן ערבי-ישראלי, המשחק בעמדת החלוץ בהפועל תל אביב מליגת העל ובנבחרת ישראל הצעירה עד גיל 21.

קריירת מועדונים
לאיוס נולד בכפר מעיליא, ישראל, למשפחה ערבית-נוצרית. אחיו הוא סוכן השחקנים, רוני לאיוס.

הוא גדל בקבוצת הנוער של בני סכנין, ובעונתו השנייה בקבוצה הפך לאחד השחקנים המרכזיים והוביל את הקבוצה לדירוג השיא שלה, מקום שלישי בליגת העל לנוער. אחרי שסיים את גיל הנוער הוחתם על ידי קבוצת קרפטי לבוב האוקראינית, שם הספיק לשחק שמונה משחקים בלבד לפני שהקבוצה התפרקה וירדה לליגה השלישית, מה שגרם לו לחזור מיד לישראל. בשתי העונות הבאות (2021/2020 ו-2022/2021) שיחק לאיוס בקבוצת מ.ס. כפר קאסם, בה רשם 51 הופעות וכבש 10 שערים.
הצלחתו במועדון מ.ס. כפר קאסם הובילה להחתמתו ביוני 2022 לשלוש שנים על ידי מועדון ליגת העל, הפועל תל אביב, ששילם עבורו 700 אלף שקל.

קריירה בינלאומית
הצלחתו במועדון מ.ס. כפר קאסם - הובילה גם לזימונו לנבחרת ישראל הצעירה עד גיל 21, עמה ערך הופעה בכורה בשנת 2021, ולו 9 הופעות במדיה.

קישורים חיצוניים

הערות שוליים

כדורגלנים ישראלים
חלוצי כדורגל ישראלים
כדורגלנים ערבים ישראלים
כדורגלני קרפטי לבוב
כדורגלני רוך לבוב
כדורגלני מועדון ספורט כפר קאסם
כדורגלני הפועל תל אביב
כדורגלנים ישראלים באוקראינה
ערבים נוצרים ישראלים
נוצרים מזרח תיכוניים
ישראלים שנולדו ב-2000